# KLONIDIINIKOE

Kokeen tarkoituksena on tutkia aivolisäkkeen kasvuhormonieritystä.

Kokeessa annetaan suun kautta tabletteina tai liuoksena klonidiini-nimistä lääkeainetta.

Lääke aiheuttaa verenpaineen laskua ja väsymystä.

Matalaa verenpainetta hoidetaan tarvittaessa suonensisäisellä nesteytyksellä.

Väsymys kestää yleensä 1-3 tuntia, mahdollisesti pidempäänkin

**Tutkimukseen valmistautuminen**

Tutkimus tehdään aamulla.

Tutkimusta varten on oltava ravinnotta vähintään kahdeksan tuntia.

Aamulla saa nauttia vain lasillisen vettä.

**Tutkimuksen suorittaminen**

Tutkimus kestää 3-4 tuntia, minkä ajan lapsi on makuulla.

Tutkimuksen alussa lapselle asetetaan laskimokanyyli toiseen kyynärtaipeeseen verinäytteiden ottoa varten.

Laskimokanyyliä varten laitetaan tarvittaessa iholle puudutevoide.

 Hoitaja seuraa lapsen vointia koko tutkimuksen ajan.

Verinäytteitä otetaan puolen tunnin välein kahden tunnin ajan.

**Tutkimuksen päätyttyä**

 Lepoa jatketaan niin pitkään kuin on tarpeen.

Tutkimuksen loputtua lapsi saa syödä.

Vanhemmat voivat olla lapsen luona koko tutkimuksen ajan.

Vanhempien on syytä varata koko päivä tutkimukseen siltä varalta, että lapsen väsyneisyys kestää pidempään.

Tarvittaessa saatte lisätietoja hoitavan yksikön sairaanhoitajalta